Vulkan (mitologija)
<s>U rimskoj mitologiji, Vulkan je bog vatre, vulkana i kovača.</s><s>On je također zvan Mulciber  u rimskoj mitologiji i Sethlans u etrušćanskoj.</s><s>U grčkoj mitologiji, jednak mu je Hefest.</s><s>Kip Vulkana u Birminghamu je najveći željezni kip na svijetu.</s>

<s>Vulkanov pad i povratak</s>

<s>Kad se Vulkan poistovjetio sa Hefestom iz grčke mitologije, postao je umjetnik, proizvođač oružja, oruđa, željeza i nakita.</s><s>Kad su se Jupiter i Junona vjenčali, Junona je rodila lijepog boga rata, Marsa.</s><s>Poslije je rodila Vulkana, koji je trebao biti poprilično lijep zbog svojih roditelja, ali je Vulkan kao beba rođen vrlo ružan sa crvenim licem, pa ga se Junona sramila.</s><s>Bacila ga je na Zemlju, na obalu mora, gdje su ga našle morske nimfe, ili odmah u more, gdje ga pronašle morska božica Tetida i nimfa Eurinoma.</s><s>Njegove noge su se slomile.</s><s>Tetida ga je odgojila kao svog sina.</s><s>Kad je postao dječak, imao je sretno djetinjstvo, a igrao se biserima i morskim kamenjem, dok su mu društvo pravile Tetida i njene morske životinje.</s><s>Kasnije, kao mladić, izašao je na površinu i našao izgoreno drvo, koje ga je fasciniralo.</s><s>Tako je postao bog vatre.</s><s>Kad se vratio u more, rekao je to Tetidi i našao pećinu u kojoj nije bilo vode, te u njoj počeo kovati vrlo lijepe ukrase od zlata i srebra, ali i oružje od željeza.</s><s>Ipak, Vulkan je ostao hrom te se brzo umarao.</s><s>Jednog dana je Junona pozvala sve božice na zabavu na planini Olimp, kako bi svima pokazala svoje ukrase i haljinu.</s><s>Vulkan je Tetidi napravio lijep ukras – ogrlicu od srebra i safira, a ljepša je od svih Junonih ukrasa.</s><s>Junona je bila ljubomorna na Tetidin ukras, pa se razbjesnila.</s><s>Tetida ju je odvela u pećinu i pokazala Vulkana.</s><s>Junona se tad smirila i zahtijevala da joj vrati sina, ali Tetida to nije dopustila, niti je Vulkan to htio.</s><s>Ostao je u pećini.</s><s>Svojoj je majci pak napravio prelijepo zlatno prijestolje koje je ona dobila i sjela na njega, ali se više nije mogla dići.</s><s>Nije mogla spavati, rastegnuti se, jesti i piti.</s><s>Jupiter se zabrinuo za svoju ženu i naredio Vulkanu neka se vrati.</s><s>Vulkanu je obećana Venera za ženu, božica ljubavi.</s><s>Vulkan se oženio Venerom, koja mu je rodila Amora.</s><s>Svoju kovačnicu je podigao u vulkanu Etna, na Siciliji.</s><s>Tamo izrađuje munje za svog oca.</s><s>Venera ponekad odlazi spavati sa svojim ljubavnikom Marsom, a tada se Vulkan ljuti i nastaju vulkanske erupcije.</s>

<s>Ostali mitovi 
Vulkan je izradio prvu ženu Pandoru.</s><s>To je zahtijevao Jupiter kao kaznu ljudima.</s><s>Napravio je i palače bogova na Olimpu, a najljepša je ona Jupiterova.</s><s>Također, napravio je prijestolja za bogove.</s><s>Još jedno njegovo dijete je Caeculus.</s>

<s>Grčka mitologija 
U grčkoj mitologiji, Hefesta baca Hera, Junonin pandan, a također se pojavljuje i Tetida, ali kao grčka božica.</s><s>Pritom Hefestov sin nije Caeculus, ali je zato njegov sin Erihtonije Atenski, koji je bio kralj Atene pa ga zato nema u rimskoj mitologiji.</s>

<s>Kult 
Vulkan se štovao na godišnjem festivalu 23. augusta, a festival se zvao Volcanalia.</s><s>Vulkanovo najstarije svetište u Rimu se zove Volcanal.</s><s>Vulkan je imao hram u Campus Maximusu.</s><s>Vulkan je slavljen za najvećih ljetnih vrućina, kada je postojala opasnost od spaljivanja usjeva.</s><s>Žrtvovane su mu ribe, a nakon velikog požara za vrijeme Nerona, počeo se jako štovati.</s>

<s>U kulturi 
Po Vulkanu je nazvan vulkan Vulcano u Italiji te svi vulkani.</s><s>Također, smatralo se da postoji planeta Vulkan, a tako je nazvana jedna planeta u Zvjezdanim stazama.</s>

<s>Reference</s>

<s>Literatura</s>

<s>Werther Götze: Ratschläge göttlicher Wesen.</s><s>Antike Münzen zum Leben erweckt.</s><s>Teil 2. Eigenverlag, Erfurt 1994, S. 142–143.</s><s>Ruth Neubauer-Petzoldt: Hephaistos.</s><s>In: Maria Moog-Grünewald (Hrsg.): Mythenrezeption.</s><s>Die antike Mythologie in Literatur, Musik und Kunst von den Anfängen bis zur Gegenwart (= Der Neue Pauly.</s><s>Supplemente.</s><s>Band 5).</s><s>Metzler, Stuttgart/Weimar 2008, , S. 318–321.</s><s>Ludwig Preller: Römische Mythologie - 9. Die Götter des feurigen Elements Athenaion / Phaidon Verlag Essen, S. 260–263.</s>

<s>Vanjske veze</s>

<s>Vulcanalia, Article by Leonhard Schmitz, Ph.</s><s>D., F.R.S.E., Rector of the High School of Edinburgh (en)
 The Forge of Vulcan engravings (E. Vico and P. del Po) 2</s>

<s>Rimski bogovi</s>

